B4-0730, 0749, 0758 και 0767/96

Ψήφισμα σχετικά με τα αποτελέσματα της Συνόδου Κορυφής στο Visby

Το Ευρωπαϊκό Κοινοβούλιο,

- έχοντας υπόψη το ψήφισμά του της 18ης Απριλίου 1996 σχετικά με τη Σύνοδο Κορυφής του Συμβουλίου των Χωρών της Βαλτικής Θάλασσας (ΣΚΒ) ((ΣΠ της ημερομηνίας αυτής, Μέρος ΙΙ, Σημείο 6.)),

- έχοντας υπόψη την ανακοίνωση της Επιτροπής της 10ης Απριλίου 1996 με θέμα «Πρωτοβουλία για την περιοχή της Βαλτικής Θάλασσας» (SEC(96)0608),

- έχοντας υπόψη τη δήλωση της Προεδρίας των χωρών της Βαλτικής Θάλασσας σχετικά με τα αποτελέσματα της Διάσκεψης του Visby στις 3 και 4 Μαΐου 1996,

Α. επισημαίνοντας τη σημασία της συνεργασίας τόσο με την περιοχή της Βαλτικής Θάλασσας όσο και εντός της περιοχής αυτής, όχι μόνο για τα ενδιαφερόμενα κράτη αλλά και για την Ευρωπαϊκή Ένωση και τις σχέσεις της με τη Ρωσία,

Β. σημειώνει με ικανοποίηση ότι η «πρωτοβουλία για την περιοχή της Βαλτικής Θάλασσας» προτείνει δράσεις στους ακόλουθους τομείς: δημοκρατία και σταθερότητα[semigr ] εμπόριο, επενδύσεις και οικονομική συνεργασία[semigr ] υποδομή και μεταφορές[semigr ] ενέργεια και πυρηνική ασφάλεια[semigr ] περιβάλλον[semigr ] τουρισμός[semigr ] περιφερειακή ανάπτυξη και διασυνοριακές διευκολύνσεις[semigr ]

Γ. τονίζοντας ότι πρέπει να δοθεί ιδιαίτερη προσοχή στην κατοχύρωση της δημοκρατίας, στον σεβασμό των δικαιωμάτων του ανθρώπου και των μειονοτήτων και στη σταθερότητα,

Δ. χαιρετίζοντας το γεγονός ότι ορισμένα κράτη της περιοχής της Βαλτικής έχουν εκφράσει την επιθυμία να γίνουν μέλη της Ευρωπαϊκής Ένωσης και ότι το Ευρωπαϊκό Συμβούλιο έχει ήδη αποφασίσει ένα χρονοδιάγραμμα και μια στρατηγική για την προσχώρηση των χωρών αυτών,

Ε. ανησυχώντας πολύ για την περιβαλλοντική κατάσταση της περιοχής, στην οποία υπάρχουν ασυνήθεις πυρηνικές εγκαταστάσεις, στρατιωτικές και μη, και τόνοι χημικών πολεμοφοδίων έχουν απορριφθεί στη Βαλτική Θάλασσα ενώ δημιουργούν τεράστιους πιθανούς κινδύνους οι ξεπερασμένες τεχνολογίες παραγωγής και η ακατάλληλη χρήση των πηγών ενέργειας,

1. χαιρετίζει την επιτυχία της Συνόδου Κορυφής των Χωρών της Βαλτικής στο Visby, κατά την οποία οι αρχηγοί κρατών και κυβερνήσεων αποφάσισαν να εντείνουν τη συνεργασία στους τομείς της «συνεργασίας μεταξύ πολιτών και ασφάλειας», «ανάπτυξης και οικονομικής ολοκλήρωσης» και «αποτελεσματικότερης προστασίας του περιβάλλοντος», και να αναγνωρίσουν τον αποφασιστικότερο ρόλο του ΣΚΒ στην προώθηση των στόχων της ευημερίας και αλληλεγγύης στην περιοχή, καθώς και στην κατοχύρωση της σταθερότητας και της ασφάλειάς της[semigr ]

2. παροτρύνει την Επιτροπή και το Συμβούλιο να αναλάβουν ενεργό δράση ώστε να δοθεί συνέχεια στη Σύνοδο Κορυφής του Visby, αρχής γενομένης από τη συνεδρίαση των Υπουργών Εξωτερικών στις 2 και 3 Ιουλίου στο Kalmar[semigr ]

3. προτείνει όπως η Ευρωπαϊκή Ένωση και τα κράτη μέλη της, από κοινού με το Συμβούλιο των Χωρών της Βαλτικής, διοργανώσουν διάσκεψη σχετικά με την περιοχή της Βαλτικής Θάλασσας, η οποία θα ασχοληθεί με οικονομικά, κοινωνικά, περιβαλλοντικά και πολιτιστικά θέματα, καθώς και με θέματα δικαιωμάτων των πολιτών, δημιουργώντας με αυτόν τον τρόπο ένα φόρουμ στο οποίο θα μπορούν να εξετάζονται παράλληλα και ζητήματα ασφάλειας[semigr ]

4. χαιρετίζει το γεγονός ότι στις προπαρασκευαστικές εργασίες για τη Σύνοδο Κορυφής του Visby συμπεριελήφθη και Διάσκεψη Κορυφής επιχειρηματιών, στην οποία συμμετείχαν ηγετικές προσωπικότητες του επιχειρηματικού κόσμου από όλα τα συμμετέχοντα κράτη, γεγονός που οδήγησε στην έγκριση της «Δήλωσης της Στοκχόλμης σχετικά με τη μεγέθυνση και την ανάπτυξη στην περιοχή της Βαλτικής Θάλασσας», η οποία υποβλήθηκε από τον Πρόεδρό της στη Σύνοδο Κορυφής[semigr ]

5. υπογραμμίζει στο πλαίσιο αυτό:

- ότι είναι σημαντικό να δημιουργηθούν καλύτερες νομικές δομές που να επιτρέπουν την πλήρη επιβολή του νόμου, γεγονός που είναι σημαντικό για την περαιτέρω εδραίωση του σεβασμού των ανθρωπίνων δικαιωμάτων και της δημοκρατίας και την προσέλκυση ξένων ιδιωτικών επενδύσεων που είναι απαραίτητες για μία μακροπρόθεσμη οικονομική ανάπτυξη,

- ότι είναι σημαντικό να προωθηθεί η πλήρης εφαρμογή των συμφωνιών εταιρικής σχέσης και σύνδεσης ως ένα βήμα για την προετοιμασία της προσχώρησης των υποψηφίων κρατών,

- την απόφαση που ελήφθη κατά τη Σύνοδο Κορυφής για μια στενή συνεργασία της Ευρωπαϊκής Ένωσης και των χωρών της περιοχής της Βαλτικής στον τομέα της καταπολέμησης της διεθνούς εγκληματικότητας, ιδίως με τη δημιουργία μιας ειδικής επιτροπής, καθώς και στον τομέα της επίλυσης περιβαλλοντικών και κοινωνικών προβλημάτων[semigr ]

- ότι όλες οι πρωτοβουλίες πρέπει να υποστηρίζουν μια ισορροπημένη και οικολογικά βιώσιμη οικονομική ανάπτυξη της περιοχής της Βαλτικής[semigr ]

6. καλεί το Συμβούλιο και την Επιτροπή να εξασφαλίσουν αποτελεσματικό συντονισμό και εφαρμογή των προγραμμάτων PHARE, TACIS και INTERREG όσον αφορά τα κράτη της περιοχής της Βαλτικής, εξασφαλίζοντας επίσης μια μόνιμη διαβούλευση με το Ευρωπαϊκό Κοινοβούλιο[semigr ] υπογραμμίζει ότι η Ευρωπαϊκή Ένωση, ως ο μεγαλύτερος χορηγός, διέθεσε, μεταξύ 1995 και 1999, 950 εκατ. Ecu στο πλαίσιο των προγραμμάτων PHARE και TACIS και των διαρθρωτικών ταμείων της ΕΕ για την περιοχή αυτή[semigr ]

7. προτείνει, επίσης, όπως η Ευρωπαϊκή Ένωση και τα κράτη μέλη της, από κοινού με το Συμβούλιο των Χωρών της Βαλτικής, αναζητήσουν τρόπους και μέσα για τη συμμετοχή των κοινοβουλίων τους και του Ευρωπαϊκού Κοινοβουλίου στις συνομιλίες αυτές[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Συμβούλιο των Χωρών της Βαλτικής Θάλασσας, καθώς και τα κοινοβούλια των ενδιαφερομένων κρατών.